Хидинк је био везни играч. Након играчке каријере, постао је познат по томе што је као тренер ПСВ Ајндховена освојио троструку круну у сезони 1987/88. (Првенство, Куп и Лигу шампиона). Водио је Јужну Кореју до полуфинала на Светском првенству у Јужној Кореји и Јапану 2002, што му је успело и четири године раније, са репрезентацијом Холандије на Светском првенству у Француској 1998. Са репрезентацијом Аустралије ушао је у осмину финала на Светском првенству у Немачкој 2006, а са репрезентацијом Русије у полуфинале Европског првенства у Аустрији и Швајцарској 2008, што је Русима најбољи резултат од распада Совјетског Савеза.